2020. gada 27. martā Rīkojums Nr. 136

Rīgā (prot. Nr. 18 6. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu, kas nepārsniedz 8 000 000 *euro*, lai nodrošinātu no 2020. gada 1. marta līdz 2020. gada 31. maijam piemaksas atbildīgo institūciju ārstniecības personām un citiem nodarbinātajiem par darbu paaugstināta riska un slodzes apstākļos saistībā ar Covid-19 uzliesmojuma un tā seku novēršanu. Pilnvarot veselības ministrupieņemt lēmumu par finansējuma izlietojumu atbilstoši faktiskajai nepieciešamībai.

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

3. Veselības ministrijai iesniegt Ministru kabinetā pārskatu par šā rīkojuma 1. punktā minētā finansējuma izlietojumu.

Ministru prezidents A. K. Kariņš

Veselības ministre I. Viņķele